[{"text_idx": "#000000", "text": "Na\u0308itus \u201cKapist va\u0308lja \u2013 riided ihu ja ilma vahel\u201d\nSeminari \u201cKeskkonnaso\u0303bralikud avalikud u\u0308ritused\u201d (5.10.2018) kokkuvo\u0303te\nUNESCO u\u0308hendkoolide vo\u0303rgustiku La\u0308a\u0308nemere Projekt\nTartu loodusmaja kilpkonnadele kaasaegsed UV-lambid #annetamistalgud\nAnnetused loomade toidu- ja ravikulude katteks"}, {"text_idx": "#000002", "text": "Seminari \u201cKeskkonnaso\u0303bralikud avalikud u\u0308ritused\u201d (5.10.2018) kokkuvo\u0303te"}, {"text_idx": "#000004", "text": "Tartu loodusmaja kilpkonnadele kaasaegsed UV-lambid #annetamistalgud\nAnnetused loomade toidu- ja ravikulude katteks"}, {"text_idx": "#000005", "text": "Rohesoovitus: Miks valida lo\u0303puaktustele o\u0303iglaselt kasvatatud lo\u0303ikelilli?"}, {"text_idx": "#000006", "text": "Ka\u0308es on suvine koolilo\u0303petamiste ja pidude aeg. Sellega kaasneb ka lillede kinkimise tipphooaeg. U\u0308ksko\u0303ik, millist va\u0308rvi vo\u0303i lo\u0303hnaga lilli sa ei eelistaks, kindlasti tasub mo\u0303elda nende pa\u0308ritoluriigile ja kasvatamismeetodile. Sest ka lo\u0303ikelilledel on lo\u0303puks pa\u0308ris suur keskkonnajalaja\u0308lg ja sotsiaalne mo\u0303ju riikides, kus neid kasvatatakse."}, {"text_idx": "#000007", "text": "Vo\u0303imalusel tasuks alati eelistada kohalikke \u2013 oma, tuttava vo\u0303i kodumaise mu\u0308u\u0308ja \u2013 peenardel kasvanud hooajalisi lilli. Muidugi on variant korjata ka loodusest, sel juhul tuleb ta\u0308hele panna, et ei korjataks looduskaitsealuseid taimi. Aga kui sellist vo\u0303imalust ei ole ja lilled ostetakse kaubanduskeskusest vo\u0303i lillepoest, siis tasub alati osta mahedalt kasvatatud ja o\u0303iglase kaubanduse lilli. Eestis mu\u0308u\u0308akse o\u0303iglase kaubanduse ma\u0308rgisega lilli alates 2017.aastast, peamiselt roose."}, {"text_idx": "#000008", "text": "Lillede keskkonna jalaja\u0308lje suurust mo\u0303jutab peamiselt nende kasvatusviis \u2013 na\u0308iteks kas neid kasvatatakse o\u0303ues vo\u0303i valgustatud ja ko\u0308etud kasvuhoones, kui palju kasutatakse pestitsiide ja va\u0308etisi ning kui palju kasutatakse kastmisvett. Lillede puhul on u\u0308ldiselt lubatud palju suuremad pestitsiidide kogused kui na\u0308iteks toidu kasvatamisel. Samuti on osad lillesordid, kaasa arvatud roosikasvatused va\u0308ga suure vee vajadusega, mis omakorda koormab po\u0303uapiirkondades kohalikke veevarusid. Paljude lillede kasvatamiseks imporditakse sisse ka vajalikku pinnast, na\u0308iteks eksporditakse Eestist turvast 120 riiki, enamus Hollandisse ja Hiina, selle peamiseks kasutusalaks saab just aiandus. Ehk Eestis toodetakse rabas turvast, mis transporditakse Hollandisse, kus sees omakorda kasvatatud lilled (na\u0308iteks tulbid ja muud kevadlilled) imporditakse Eestisse tagasi mu\u0308u\u0308ki. Ko\u0303igele eelnevale lisandub lillede transpordi jalaja\u0308lg, mis on suur, sest lo\u0303ikelilled peavad liikuma jahutatuna ja kiirelt."}, {"text_idx": "#000009", "text": "Maailma suurimad rooside kasvatajad ja eksportijad on tihti arengumaad \u2013 Etioopia ja Uganda, Keenia. Samuti Lo\u0303una-Ameerika riigid nagu Ecuador ja Columbia. Seal aga ei ole inim- ja to\u0308o\u0308o\u0303igustega lood alati head \u2013 tihti puuduvad lepingud, o\u0303igused ja va\u0308ike to\u0308o\u0308tasu sunnib inimesi vaesusesse. Misto\u0303ttu puudub vo\u0303imalus haridusele, meditsiinile ja joogiveele aga ka tervete kogukondade arengule. Pere koduase ja toidulaud on ohus, ra\u0308a\u0308kimata sa\u0308a\u0308studest vo\u0303i kestlikust po\u0303llupidamisest. Ka vo\u0303ib selline olukord po\u0303hjustada laps- vo\u0303i sunnito\u0308o\u0308d ning karmide kemikaalide kasutamist paremate tulemuste kiiremaks saavutamiseks. Va\u0308rske uuringu* kohaselt on Fairtrade sertifikaadiga lillekasvatuste to\u0308o\u0308listel teistega vo\u0303rreldes ko\u0303rgemad palgad ja paremad to\u0308o\u0308tingimused ning nad on teadlikumad to\u0308o\u0308-o\u0303igustest, vo\u0303rdo\u0303iguslikkusest ning keskkonda hoidvast po\u0303llupidamisest."}, {"text_idx": "#000010", "text": "Maailmaturul makstakse lillede eest va\u0308he. Viimastel aastatel on suund olnud veelgi madalamate hindade poole, misto\u0303ttu on lillekasvatuste to\u0308o\u0308liste tasud tihti alla kohaliku vaesuspiiri. Uuringu po\u0303hjal on Fairtrade sertifikaadil arengumaade lillekasvatajatele positiivne majanduslik mo\u0303ju: 69% Ida-Aafrika istanduste to\u0308o\u0308listest u\u0308tleb, et vo\u0303rreldes sertifitseerimata istanduse kolleegidega saavad nemad ko\u0303rgemat palka. Ko\u0303rgemasse palgakategooriasse kuuluvate to\u0308o\u0308liste osakaal on Fairtrade lillekasvatustes u\u0308le kahe korra suurem."}, {"text_idx": "#000011", "text": "Seega saavad meie kingitud o\u0303iglase kaubanduse ma\u0308rgisega lilled aidata to\u0308o\u0308lisi, eriti naisto\u0308o\u0308lisi, teisel pool maakera."}, {"text_idx": "#000012", "text": "\u201cFairtrade ma\u0308rgis pakendil na\u0308itab, et istanduses tehakse palju to\u0308o\u0308d tagamaks inim- ja to\u0308o\u0308o\u0303igustega arvestamine, paremad to\u0308o\u0308tingimused, regulaarne palk ja lapsto\u0308o\u0308jo\u0303u kuritarvitamine ning orjato\u0308o\u0308 on keelatud. Pakutakse koolitusi ja suunatakse majandama ja\u0308tkusuutlikult ning keskkonnaso\u0303bralikult. Lilledel ei ole ku\u0308ll sa\u0308testatud miinimumhinda, ent neile kehtib ma\u0308rgatavalt suurem lisatasu kui teistele tootegruppidele,\u201d u\u0308tleb Jana Jesmin, Fairtrade`i kliendisuhete juht Eestis, La\u0308tis ja Leedus."}, {"text_idx": "#000013", "text": "Lisaks paremale sissetulekule on ku\u0308mnest istanduse to\u0308o\u0308lisest u\u0308heksa kas ise, vo\u0303i tema leibkonnaliikmed, saanud kasutada Fairtrade lisatasu. Seda vo\u0303ib kasutada oma eelistuse ja vajaduse ja\u0308rgi nii istanduse, to\u0308o\u0308liste kui kogukonna heaks. Enim on lisatasu kasutatud koolitusteks ja just kogukondade hu\u0308vanguks, na\u0308iteks veesu\u0308steemide arendamiseks vo\u0303i loomiseks, tervishoiu edendamiseks ja terviseteenuste pakkumiseks."}, {"text_idx": "#000014", "text": "Kui soovite osta va\u0308rskeid va\u0308lismaiseid lo\u0303ikelilli, otsige sertifikaate nagu Fairtrade, Florverde vo\u0303i ETI, et tagada teatud keskkonnahoiu ja sotsiaalsete standardite ja\u0308rgimine.\nOtsige orgaanilisi lilli, kuna liigne va\u0308etiste ja pestitsiidide kasutamine vo\u0303ib kahjustada kohalikku elusloodust ja po\u0303hjavett, aga ka lillekasvatuste to\u0308o\u0308tajaid endid.\nOtsige ettevo\u0303tteid, kes on vo\u0303tnud su\u0308dameasjaks oma pakendeid va\u0308hendada. Enamik lilli transporditakse plastikus ja pakitakse seeja\u0308rel mittetaaskasutatavasse tsellofaani, mis ei lagune kunagi. Vo\u0303imalusel a\u0308rge pakkige lilli liigselt.\nEnamasti on keskkonnahoidlikum valida kauakestvad potitaimed, mis on Eestis vo\u0303i la\u0308hiriikides kasvatatud. Lisaks sellele, et saate kestvamad lilled, aitate hea valiku korral toetada ka va\u0308ikeettevo\u0303tteid ja kohalikke kasvatajaid. Kui soovite lo\u0303ikelilli potitaimede asemel, veenduge, et neid ei imporditaks teisest maailma otsast. Hiina annab hetkel 18,6% maailma lo\u0303ike- ja potitaimedest ning kavatseb saada Aasia suurimaks lillede eksportijaks ning Hollandi ja\u0308rel teisele kohale maailmas.\nOtsige muid kingitusi. On mitmeid viise, kuidas o\u0308elda kellelegi, et nad teile midagi ta\u0308hendavad, ilma lilli ostmata. Ostke vo\u0303imaluse korral va\u0308ikeselt ja kohalikult \u2013 nii toetate mitte ainult kingisaajat, vaid ka lillekasvatajat."}, {"text_idx": "#000015", "text": "Miks eelistada just Fairtrade roosikimpu?"}, {"text_idx": "#000016", "text": "Kehtestatud palgato\u0308o\u0308liste standardid ja kohustus so\u0303lmida to\u0308o\u0308listega ametlikud to\u0308o\u0308lepingud.\nKeelatud karmid kemikaalid ja to\u0308o\u0308tajatele olemas kaitsero\u0303ivastus ning regulaarsed tervisekontrollid.\nLisatasu, mis on kasutamiseks nii kogukonna kui ettevo\u0303tte arenguks. Na\u0308iteks hariduse saamiseks, inim- ja to\u0308o\u0308o\u0303igusalasteks koolitusteks vo\u0303i muudeks projektideks omal vabal valikul. Aga ka keskkonnateadlikumale po\u0303llumajandusele u\u0308le minemiseks vo\u0303i sularahamakseteks to\u0308o\u0308listele vo\u0303rdsete o\u0303iguste alusel.\nLilled kasvatatakse loomuliku valguse ja soojusega, misto\u0303ttu on su\u0308siniku jalaja\u0308lg va\u0308iksem kui kunstlikes tingimustes kasvatatud taimedel, isegi, kui arvestada sisse transpordi panus.\nVa\u0308ljato\u0308o\u0308tamisel mudel, mille abiga liikuda kohaliku kehtestatud elamisva\u0308a\u0308rse palga suunas."}, {"text_idx": "#000017", "text": "Kuna enamus lilleistanduste to\u0308o\u0308lisi on naised, siis on ka:"}, {"text_idx": "#000018", "text": "sooline diskrimineerimine keelatud, no\u0303utud soopoliitika va\u0308ljato\u0308o\u0308tamine ja to\u0308o\u0308tajaid ning to\u0308o\u0308lisi koolitatakse neil teemadel pidevalt;\nnulltolerants seksuaalselt hirmutava, va\u0308givaldse vo\u0303i a\u0308ra kasutava ka\u0308itumise suhtes;\nprogrammid, projektid ja koolitused ning kontroll ebasoodsas olukorras olevate ru\u0308hmade ja va\u0308hemuste, na\u0308iteks naiste, toetamiseks ja jo\u0303ustamiseks;\nva\u0308rbamisel raseduse testimine keelatud (jah, seda mujal maailmas veel tehakse!);\njuhtimiskoolitused just naistele, et neid vo\u0303imestada ja anda enesekindlust kandideerida (juhtivatele) ametikohtadele, mis on reeglina kuulunud vaid meestele;"}, {"text_idx": "#000019", "text": "Na\u0308iteks istandus, kus kasvatatakse Eestisse tulevaid roose, on lisatasu eest ehitanud nii haigla kui kooli. Haigla pakub 100 000 raviprotseduuri aastas, 50% neist on abi kogukonnaliikmetele ja 50% istanduse to\u0308o\u0308listele ning o\u0303pilastele. Kool aga pakub haridust 6500-le o\u0303plasele Ziways ja Adami Tulus. Lasteaed, algkool ja keskkool on to\u0308o\u0308liste ja kogukonna lastele tasuta, lasteaias on tasuta ka hommikuso\u0308o\u0308k. To\u0308o\u0308d saavad ligi 400 o\u0303petajat ja muud to\u0308o\u0308tajat. Teenitud lisatulu on vo\u0303imaldanud organisatsioonil panustada to\u0308o\u0308tajate oskuste arendamisele erinevates valdkondades, nt infotehnoloogia, raamatupidamine vo\u0303i so\u0303idukijuhtimise oskus."}, {"text_idx": "#000020", "text": "Loe Fairtrade lillede kohta lisa: Flowers and plants \u2013 (fairtrade.net)"}, {"text_idx": "#000021", "text": "Tutvu lillede uuringuga: *Impact of Fairtrade on flower workers and market access of flower farms in EastAfrica. Uuringus vaadati u\u0308le 11 tootmisorganisatsiooni Keenias, Ugandas ja Etioopias. Uuring po\u0303hineb u\u0308le 650 to\u0308o\u0308lise vastustel, fookusgrupi ja lille-ala sidusru\u0308hmade ning istanduste juhtide ja Fairtrade personali intervjuudel."}, {"text_idx": "#000023", "text": "Tartu loodusmaja to\u0308o\u0308pakkumine su\u0308ndmuste koordinaatorile"}, {"text_idx": "#000024", "text": "Tartu loodusmaja on mitmeku\u0308lgne, avatud ja so\u0303bralik asutus. Meie missiooniks on kujundada loodushariduse kaudu keskkonnaso\u0303bralikku mo\u0303tteviisi nii laste, noorte kui ta\u0308iskasvanute hulgas. Usume, et suudame maailma paremaks muuta."}, {"text_idx": "#000026", "text": "Tartu loodusmaja on kogu tegevusaja jooksul va\u0308a\u0308rtustanud looduse hoidmist ning tulevikku suunatud pilku. Oleme liitunud Rohelise kooli programmiga. Omame keskkonnama\u0308rgist \"Roheline lipp\" ning Rohelise Kontori tunnistust."}, {"text_idx": "#000027", "text": "Infolistiga liitunud e-posti aadressidele saadame regulaarselt teated ja uudiseid Tartu Keskkonnahariduse Keskuses toimuvate su\u0308ndmuste kohta."}]